Ի դեպ, «Ելք» բլոկում ԵԱՏՄ-ին ու ՀԱՊԿ-ին որպես այլընտրանք՝ դիտարկում են ՆԱՏՕ-ի հետ սերտ համագործակցությունը: Միևնույն ժամանակ անհասկանալի է այդ համագործակցության ինչպես ձևը, այնպես էլ բովանդակությունը: Օրինակ, հայտնի է, որ Ռուսաստանը ՀԱՊԿ-ի գծով ու երկկողմանի համաձայնագրին համապատասխան՝ լգոտային գներով Հայաստանին զինամթերք է վաճառում, իսկ ռազմական տեխնիկայի շատ տեսակներ առհասարակ տրվում են անհատույց: Արդյո՞ք ՆԱՏՕ-ն ի վիճակի է, իսկ գլխավորը՝ ցանկանում է այդ առումով փոխարինել Ռուսաստանին, կամ արդյո՞ք Բրյուսելը Հայաստանին կառաջարկի, ասենք, ռուսական «Իսկանդերին» արժանի այլընտրանք: Բնականաբար՝ ոչ: ՆԱՏՕ-ին որևէ առումով անդամակցության մասին խոսելը ավելորդ է: